CELEX: 32017R1502
Language: bg
Date: 2017-06-02 00:00:00
Title: Делегиран регламент (ЕС) 2017/1502 на Комисията от 2 юни 2017 година за изменение на приложения I и II към Регламент (ЕО) № 443/2009 на Европейския парламент и на Съвета с цел адаптирането им към промените в регулаторната процедура за изпитване, която се използва за измерването на CO2 от лекотоварни превозни средства (Текст от значение за ЕИП. )

26.8.2017   
               
               
                  BG
               
               
                  Официален вестник на Европейския съюз
               
               
                  L 221/4
               
            ДЕЛЕГИРАН РЕГЛАМЕНТ (ЕС) 2017/1502 НА КОМИСИЯТА
      от 2 юни 2017 година
      за изменение на приложения I и II към Регламент (ЕО) № 443/2009 на Европейския парламент и на Съвета с цел адаптирането им към промените в регулаторната процедура за изпитване, която се използва за измерването на CO2 от лекотоварни превозни средства
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 443/2009 на Европейския парламент и на Съвета от 23 април 2009 година за определяне на стандарти за емисиите от нови леки пътнически автомобили като част от цялостния подход на Общността за намаляване на емисиите на CO2 от лекотоварните превозни средства (1), и по-специално член 8, параграф 9, втора алинея и член 13, параграф 7, втора алинея от него,
      като има предвид, че:
      
                  (1)
               
               
                  Считано от 1 септември 2017 г. Новият европейски цикъл на движение (NEDC), който понастоящем се използва съгласно Регламент (ЕО) № 692/2008 (2) на Комисията, ще бъде заменен с нова регулаторна процедура на изпитване, използвана за измерване на емисиите на СО2 и разхода на гориво на лекотоварни превозни средства, т. нар. Хармонизаирана в световен мащаб процедура за изпитване на лекотоварни превозни средства (WLTP), посочена в Регламент (ЕС) 2017/1151 (3). WLTP се очаква да осигури по-представителни за действителните условия на шофиране стойности на емисиите на CO2 и на разхода на гориво.
               
            
                  (2)
               
               
                  С цел да се отчита разликата в нивото на емисиите на CO2, измерени съгласно съществуващата процедура по NEDC и новата процедура по WLTP, беше въведена методика за съпоставяне на тези стойности съгласно Регламент за изпълнение (ЕС) 2017/1153 (4).
               
            
                  (3)
               
               
                  Методиката за съпоставяне трябва да се използва по време на въвеждането на WLTP до края на 2020 г., за да се гарантира, че съобразяването на производителите с целите за емисиите на CO2 може да се провери въз основа на стойностите на емисиите по NEDC през този период. Вследствие на това, целите за специфични емисии на CO2, определени въз основа на WLTP, следва да се прилагат считано от календарната 2021 г.
               
            
                  (4)
               
               
                  През 2020 г. емисиите на CO2 от всички нови регистрирани превозни средства трябва да се определят въз основа както на NEDC, така и на WLTP, в съответствие с методиката за съпоставяне. Чрез наблюдение и на двата вида стойности на CO2, следва да бъдат на разположение стабилни набори от данни за сравняване на нивата на емисии, произтичащи от двете процедури за изпитване. Въпросните набори от данни следва да позволяват определянето на цели за специфични емисии по WLTP, които са със строгост, сравнима с тази на определяните чрез измервания по NEDC в съответствие с изискването, посочено в член 13, параграф 7 от Регламент (ЕО) № 443/2009.
               
            
                  (5)
               
               
                  За целите на определянето на цел за специфични емисии на даден производител, като еталонна стойност следва да се използват средните емисии на CO2 по WLTP от новите леки автомобили, регистрирани през 2020 г. Целта за специфичните емисии следва да бъде определена посредством увеличаване или намаляване на тази еталонна стойност пропорционално на успеха на производителя в постигането на целта му по NEDC през 2020 г.
               
            
                  (6)
               
               
                  С цел да се гарантира, че целите за специфичните емисии, определени въз основа на WLTP, остават съпоставими във времето, следва да се вземат предвид годишните промени в средната маса на автомобилния парк на производителя.
               
            
                  (7)
               
               
                  Към подробните данни следва да бъдат добавени редица нови параметри, които да бъдат наблюдавани след въвеждането на WLTP. В рамките на WLTP стойностите на емисиите на CO2 се изчисляват, като се вземе предвид специфичната конфигурация на всяко отделно превозно средство. С цел да се гарантира, че превозните средства могат да бъдат идентифицирани и данните да бъдат реално проверявани от производителите, както и от Комисията, е целесъобразно наблюдението да се основава на идентификационния номер на превозните средства.
               
            
                  (8)
               
               
                  Поради това приложения I и II към Регламент (ЕО) № 443/2009 следва да бъдат съответно изменени,
               
            ПРИЕ НАСТОЯЩИЯ РЕГЛАМЕНТ:
      Член 1
      Приложения I и II към Регламент (ЕО) № 443/2009 се изменят в съответствие с приложението към настоящия регламент.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 юни 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 140, 5.6.2009 г., стр. 1.
      
         (2)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
      
         (3)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета относно типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) № 692/2008 на Комисията и Регламент (ЕС) № 1230/2012 на Комисията и за отмяна на Регламент (ЕО) № 692/2008 (ОВ L 175, 7.7.2017 г., стр. 1).
      
         (4)  Регламент за изпълнение (ЕС) 2017/1153 на Комисията от 2 юни 2017 г. за създаване на методика за определяне на корелационните параметри, необходими за отразяване на промяната в регулаторната процедура за изпитване и за изменение на Регламент (ЕС) № 1014/2010 (ОВ L 175, 7.7.2017 г., стр. 679).
      
         ПРИЛОЖЕНИЕ
         Приложения I и II към Регламент (ЕО) № 443/2009 се изменят както следва:
         
                     1.
                  
                  
                     В приложение I се добавят следните точки 3, 4 и 5:
                     
                                 „3.
                              
                              
                                 Еталонната цел за специфични емисии за производител през 2021 г. се изчислява както следва:
                                 където:
                                 
                                             
                                                
                                          
                                          
                                             са средните специфични емисии на CO2 през 2020 г., определени в съответствие с приложение XXI към Регламент (ЕС) 2017/1151 на Комисията (*1) и изчислени в съответствие с шестото тире на втория параграф от член 4 от този регламент, без да се включва намалението на емисиите на CO2 вследствие на прилагането на членове 5а и 12 от този регламент;
                                          
                                       
                                             
                                                
                                          
                                          
                                             са средните специфични емисии на CO2 през 2020 г., определени в съответствие с Регламент за изпълнение (ЕС) 2017/1153 на Комисията (*2) и изчислени в съответствие с шестото тире на втория параграф от член 4 от този регламент, без да се включва намалението на емисиите на CO2 вследствие на прилагането на членове 5а и 12 от този регламент;
                                          
                                       
                                             NEDC2020target
                                             
                                          
                                          
                                             е целта за специфични емисии за 2020 г., изчислена в съответствие с точка 1, буква в) от настоящото приложение.
                                          
                                       
                           
                                 4.
                              
                              
                                 Считано от 2021 г. целта за специфични емисии за производител се изчислява както следва:
                                 Целта за специфични емисии = WLTPreference target + a [(Mø – M0) – (Mø2020 – M0,2020)]
                                 където:
                                 
                                             
                                                WLTPreference target
                                                
                                             
                                          
                                          
                                             е еталонната цел за специфични емисии за 2021 г., изчислена в съответствие с точка 3;
                                          
                                       
                                             a
                                          
                                          
                                             е съгласно определеното в точка 1, буква в);
                                          
                                       
                                             Mø
                                          
                                          
                                             е средната стойност на масата (M), както е определена в точка 1, на новите регистрирани превозни средства в целевата година в килограми (kg);
                                          
                                       
                                             M0
                                             
                                          
                                          
                                             е съгласно определеното в точка 1;
                                          
                                       
                                             Mø2020
                                             
                                          
                                          
                                             е средната стойност на масата (M), както е определена в точка 1, на новите регистрирани превозни средства през 2020 г. в килограми (kg);
                                          
                                       
                                             M0,2020
                                             
                                          
                                          
                                             e стойността M0, която се прилага през еталонната 2020 година.
                                          
                                       
                           
                                 5.
                              
                              
                                 За производител, на който е предоставена дерогация по отношение на цел за специфични емисии по NEDC през 2021 г., целта по WLTP във връзка с дерогацията се изчислява както следва:
                                 където:
                                 
                                             
                                                
                                          
                                          
                                             е съгласно определеното в точка 3;
                                          
                                       
                                             
                                                
                                          
                                          
                                             е съгласно определеното в точка 3;
                                          
                                       
                                             NEDC2021target
                                             
                                          
                                          
                                             е целта за специфични емисии за 2021 г., предоставена от Комисията съгласно член 11 от настоящия регламент.
                                          
                                       
                           
                        (*1)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета относно типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) № 692/2008 на Комисията и Регламент (ЕС) № 1230/2012 на Комисията и за отмяна на Регламент (ЕО) № 692/2008 (ОВ L 175, 7.7.2017 г., стр. 1)."
						
                     
                        (*2)  Регламент за изпълнение (ЕС) 2017/1153 на Комисията от 2 юни 2017 г. за създаване на методика за определяне на корелационните параметри, необходими за отразяване на промяната в регулаторната процедура за изпитване и за изменение на Регламент (ЕС) № 1014/2010 (ОВ L 175, 7.7.2017 г., стр. 679).“;"
						
                  
               
                     2.
                  
                  
                     Приложение II се изменя както следва:
                     
                                 а)
                              
                              
                                 В част А точка 1 се заменя със следното:
                                 
                                             „1.
                                          
                                          
                                             Държавите членки отчитат за всяка календарна година следните подробни данни за всеки нов лек пътнически автомобил, регистриран на тяхна територия:
                                             
                                                         а)
                                                      
                                                      
                                                         производител;
                                                      
                                                   
                                                         б)
                                                      
                                                      
                                                         номер на одобрението на типа с неговото разширение;
                                                      
                                                   
                                                         в)
                                                      
                                                      
                                                         тип, вариант и версия (когато е приложимо);
                                                      
                                                   
                                                         г)
                                                      
                                                      
                                                         марка и търговско наименование;
                                                      
                                                   
                                                         д)
                                                      
                                                      
                                                         категория на одобрения тип превозно средство;
                                                      
                                                   
                                                         е)
                                                      
                                                      
                                                         общ брой нови регистрации;
                                                      
                                                   
                                                         ж)
                                                      
                                                      
                                                         маса в готовност за движение;
                                                      
                                                   
                                                         з)
                                                      
                                                      
                                                         специфични емисии на CO2 (по NEDC и WLTP);
                                                      
                                                   
                                                         и)
                                                      
                                                      
                                                         отпечатък; междуосово разстояние, колея на управляемата ос и колея на останалите оси;
                                                      
                                                   
                                                         й)
                                                      
                                                      
                                                         вид гориво и горивен режим;
                                                      
                                                   
                                                         к)
                                                      
                                                      
                                                         работен обем на двигателя;
                                                      
                                                   
                                                         л)
                                                      
                                                      
                                                         консумация на електроенергия;
                                                      
                                                   
                                                         м)
                                                      
                                                      
                                                         код за иновативната технология или групата иновативни технологии и намаление на емисиите на CO2 вследствие на тази технология (по NEDC и по WLTP);
                                                      
                                                   
                                                         н)
                                                      
                                                      
                                                         максимална полезна мощност;
                                                      
                                                   
                                                         о)
                                                      
                                                      
                                                         идентификационен номер на превозното средство;
                                                      
                                                   
                                                         п)
                                                      
                                                      
                                                         изпитвателна маса по WLTP;
                                                      
                                                   
                                                         р)
                                                      
                                                      
                                                         коефициенти на отклонение и на проверка, посочени в точка 3.2.8 от приложение I към Регламент за изпълнение (ЕС) 2017/1153;
                                                      
                                                   
                                                         с)
                                                      
                                                      
                                                         категория на регистрираното превозно средство.
                                                      
                                                   За календарната 2017 г. обаче данните, посочени в буква ж), що се отнася до стойностите на емисиите на CO2 по WLTP, и в буква л), що се отнася до намаляването на емисиите по WLTP, дължащо се на екоиновации, както и данните, посочени в букви н), о) и р), може да бъдат докладвани на доброволни начала.
                                             Считано от календарната 2018 година, държавите членки предоставят на разположение на Комисията, в съответствие с член 8, всички параметри, изброени в тази точка, както е посочено във формата от раздел 2 на част В.
                                             Държавите членки предоставят данните, посочени в буква е) за календарните години 2017 г. и 2018 г.“
                                          
                                       
                           
                                 б)
                              
                              
                                 част В се заменя със следното:
                                 
                                    „ЧАСТ В — Формат за предаване на данните
                                 
                                 За всяка година държавите членки докладват информацията, посочена в част А, точки 1 и 3, в следните формати:
                                 
                                    Раздел 1 — Обобщени данни от наблюдението
                                 
                                 
                                             Държава членка (1)
                                             
                                          
                                          
                                              
                                          
                                       
                                             Година
                                          
                                          
                                              
                                          
                                       
                                             Източник на данните
                                          
                                          
                                              
                                          
                                       
                                             Общ брой нови регистрации на нови леки пътнически автомобили с национално одобряване за малки серии
                                          
                                          
                                              
                                          
                                       
                                             Общ брой нови регистрации на нови леки пътнически автомобили с индивидуално одобряване
                                          
                                          
                                              
                                          
                                       
                                             Общ брой нови регистрации на нови леки пътнически автомобили с национално одобряване за малки серии
                                          
                                          
                                              
                                          
                                       
                                    Раздел 2 — Подробни данни от наблюдението — запис за едно превозно средство
                                 
                                 
                                             Позоваване на точка 1 от част А
                                          
                                          
                                             Подробни данни за всяко регистрирано превозно средство
                                          
                                       
                                             а)
                                          
                                          
                                             Наименование на производителя — стандартно наименование в ЕС
                                          
                                       
                                             Наименование на производителя — декларирано за сегмента на ПОО
                                          
                                       
                                             Наименование на производителя в регистъра на държавата членка (2)
                                             
                                          
                                       
                                             б)
                                          
                                          
                                             Номер на одобрението на типа и неговото разширение
                                          
                                       
                                             в)
                                          
                                          
                                             Тип
                                          
                                       
                                             Вариант
                                          
                                       
                                             Версия
                                          
                                       
                                             г)
                                          
                                          
                                             Марка и търговско наименование
                                          
                                       
                                             д)
                                          
                                          
                                             Категория на одобрения тип превозно средство
                                          
                                       
                                             е)
                                          
                                          
                                             Общ брой нови регистрации (за 2017 г. и 2018 г.)
                                          
                                       
                                             ж)
                                          
                                          
                                             Маса в готовност за движение
                                          
                                       
                                             з)
                                          
                                          
                                             Специфични емисии на CO2 (комбинирани)
                                             Стойност по NEDC
                                          
                                       
                                             Специфични емисии на CO2 (комбинирани)
                                             Стойност по WLTP (считано от 2019 г.)
                                          
                                       
                                             и)
                                          
                                          
                                             Междуосово разстояние
                                          
                                       
                                             Широчина на колеята на управляемата ос (ос 1)
                                          
                                       
                                             Широчина на колеята на друга ос (ос 2)
                                          
                                       
                                             й)
                                          
                                          
                                             Вид гориво
                                          
                                       
                                             Горивен режим
                                          
                                       
                                             к)
                                          
                                          
                                             Работен обем на двигателя (cm3)
                                          
                                       
                                             л)
                                          
                                          
                                             Консумация на електрическа енергия, [Wh/km]
                                          
                                       
                                             м)
                                          
                                          
                                             Код на екологичната(ите) иновация(ии)
                                          
                                       
                                             Сумарно намаление на емисии на CO2 по NEDC, дължащо се на екологичната(ите) иновация(ии)
                                          
                                       
                                             Сумарно намаление на емисиите на CO2 по WLTP, дължащо се на екологичната(ите) иновация(ии) (считано от 2019 г.)
                                          
                                       
                                             н)
                                          
                                          
                                             Максимална полезна мощност
                                          
                                       
                                             о)
                                          
                                          
                                             Идентификационен номер на превозното средство (считано от 2019 г.)
                                          
                                       
                                             п)
                                          
                                          
                                             Изпитвателна маса по WLTP (считано от 2019 г.)
                                          
                                       
                                             р)
                                          
                                          
                                             Коефициент на отклонение De (когато има)
                                          
                                       
                                             Коефициент на проверка (когато има)
                                          
                                       
                                             с)
                                          
                                          
                                             Категория на регистрираното превозно средство
                                          
                                       
                           
               
            (1)  Кодове ISO 3166 alpha-2 с изключение на Гърция и Обединеното кралство, за които кодовете са съответно „EL“ и „UK“.
         
            (2)  За превозни средства с национално одобряване за малки серии (NSS) или индивидуално одобряване (IVA) наименованието на производителя се посочва в колоната „Наименование на производителя в регистър на държавата членка“, докато в колоната „Наименование на производителя — стандартно наименование в ЕС“ се посочва: „AA-NSS“ или „AA-IVA“ — според случая“.